
ФЕСТИВАЛ  „ НОВОСАДСКИ ЗИМЗОЛЕНД“ 

ПРОГРАМ МАНИФЕСТАЦИЈЕ

05.12.2025 – 07.01.2026.
          „Новосадски Зимзоленд“ је први тзв. “божићни маркет“ у Србији, настао по угледу на манифестације овог типа какве се годинама одржавају у светским и европским метрополама. Програм фестивала организован је у духу празника, складно периоду године у ком се одржава.

          Током трајања фестивала, Новосађани али и сви посетиоци Новог Сада имаће прилику да свакодневно присуствују културно - уметничком, забавном, музичком, едукативном и програму хуманитарног карактера.

          Програмски део подразумева наступе неафирмисаних новосадских музичара, позоришне представе за децу али и посетиоце старијих узраста, наступе дечијих хорова на бини у облику јелке - тзв. ,,Распеваној јелци“ сваког дана од 18h, програм посвећен кућним љубимцима неколико пута у току трајања фестивала, сакупљање хуманитарне помоћи за оне институције Новог Сада којима је помоћ најпотребнија и подела Новогодишњих пакетића за породице са већим бројем деце, за децу без родитељског старања и децу са простора Косова и Метохије, фотографисање са Деда Мразом и друге празничне садржаје намењене свим узрастима током сваког дана.

          Током целог дана, на Тргу слободе биће отворене модуларне тезге у облику кућица, у којима ће моћи да се купе рукотворине, домаћи производи, природна козметика, храна, пиће, сувенири. ЈКП Градско зеленило и ове године имаће свој кутак у коме ће се продавати природне јелке са бусеном, а барем једна кућица сваке године је уступљена и у хуматирарне сврхе – појединцима или институцијама којима је потребна за одређене активности.
          Поставка подразумева и неколико естетских детаља, намењених за фотографисање, попут инсталације у облику крила анђела и сличних декоративних детаља.

